Publication: Magyar Közlöny
Issue: MK-2001-105 (Year: 2001, Number: 105)
Era: 1990-2004
Section: szóló 43/1999. (III. 3.) Korm. rendelet által, az adott ellátás
Paragraph Index: 634

(5) A támogatás összege egy személy vagy kiskorú gyermeket nem nevelő igénylő esetén az öregségi nyugdíj mindenkori legkisebb összege, az igénylő háztartásában nevelt legalább egy — menekültként elismert — kiskorú gyermek esetén az öregségi nyugdíj mindenkori legkisebb összegének legfeljebb kétszerese, az igénylő háztartásában nevelt legalább három — menekültként elismert — kiskorú gyermek esetén az öregségi nyugdíj mindenkori legkisebb összegének legfeljebb háromszorosa. A támogatást úgy kell megállapítani, hogy annak összege a támogatás első alkalommal történt megállapításától számított egy éven belül a bérleti, albérleti díj vagy szállásköltség 70%-át, egy éven túli folyósítás esetén 50%-át ne haladja meg.

Source: https://magyarkozlony.hu/hivatalos-lapok/f230e65e84760dfc02f7a4f0fe3da8f7e9a41362/dokumentumok/f3fa47b609f9c7cdced4d7a0743fd2b1574c3b83/letoltes